(Návrh)

**ZÁKON**

z ........ 2024,

**ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

Čl. I

Zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z., zákona č. 315/2016 Z. z., zákona č. 93/2017 Z. z., zákona č. 248/2017 Z. z., zákona č. 264/2017 Z. z., zákona č. 112/2018 Z. z., zákona č. 177/2018 Z. z., zákona č. 269/2018 Z. z., zákona č. 345/2018 Z. z., zákona č. 215/2019 Z. z., zákona č. 221/2019 Z. z., zákona č. 62/2020 Z. z., zákona č. 9/2021 Z. z., zákona č. 141/2021 Z. z., zákona č. 214/2021 Z. z., zákona č. 395/2021 Z. z., zákona č. 64/2022 Z. z., zákona č. 86/2022 Z. z., zákona č. 121/2022 Z. z., zákona č. 151/2022 Z. Z., zákona č. 32/2024 Z. z. a zákona č. 40/2024 Z. z. sa mení a dopĺňa takto:

1. V § 1 ods. 13 úvodnej vete sa vypúšťajú slová „a zákazku s nízkou hodnotou“.
2. V § 1 ods. 13 písmeno a) znie:

„a) činnosť znalca, tlmočníka alebo prekladateľa, odborná činnosť právnickej osoby alebo fyzickej osoby na účely trestného konania vrátane prípravného konania a odborná činnosť na účely kontrolnej činnosti alebo na účely správneho konania, odborná činnosť fyzickej osoby alebo právnickej osoby na účely štátnej expertízy podľa osobitného predpisu,12) vypracovanie odborného posudku k strategickému dokumentu alebo odborného posudku k navrhovanej činnosti na účely posudzovania vplyvov na životné prostredie odborne spôsobilou osobou podľa osobitného predpisu13) a vypracovanie odborného posudku na účely hodnotenia projektov v oblasti výskumu a vývoja,“.

1. V § 1 ods. 13 písm. h) sa za slová „ktorej výsledkom je“ vkladajú slová: „audiovizuálne dielo,“.
2. V § 1 ods. 13 písm. u) úvodnej vete sa za slovo „služieb“ vkladajú slová „alebo uskutočnenie stavebných prác pre verejného obstarávateľa s predpokladanou hodnotou zákazky, ktorá je nižšia ako 800 000 eur“.
3. V § 1 sa odsek 13 dopĺňa písmenami ab) a ac, ktoré znejú:

„ab) dodanie potravín, ktorých odberateľom je zariadenie školského stravovania,25h) a potravín určených na stravovanie v rámci poskytovanej sociálnej služby, ktorá je zadávaná vyšším územným celkom, obcou alebo poskytovateľom sociálnej služby.

ac) tvorba a vydanie učebníc, učebných textov a pracovných zošitov25a) alebo nákup učebníc, učebných textov a pracovných zošitov,25a) ktorú zadáva škola.“.

Poznámka pod čiarou k odkazu 25h znie:

„25h) § 139 ods. 2 zákona č. 245/2008 Z. z.“.

1. V § 1 sa vypúšťa odsek 14.
2. V § 1 ods. 15 a § 10 ods. 10 sa suma „10 000 eur“ nahrádza sumou „50 000 eur“.
3. V § 2 ods. 5 písm. j) prvom bode sa slová „§ 112 až 116“ nahrádzajú slovami „§ 110“.
4. V § 2 sa odsek 5 dopĺňa písmenom r), ktoré znie:

„r) základným bezpečnostným záujmom Slovenskej republiky zachovanie stavu bezpečnosti26b) na území Slovenskej republiky a na tento účel zabezpečenie obrany štátu a vnútorného poriadku, ochrany života a zdravia osôb, ochrany majetku, ochrany životného prostredia, dodržiavania základných práv a slobôd, odvrátenia ohrozenia hospodárstva alebo obnovy narušeného hospodárstva, najmä riadneho fungovania zásobovania, dopravy a verejných služieb a zabezpečenie riadneho fungovania ústavných orgánov a ochrany jadrových zariadení.“.

Poznámka pod čiarou k odkazu 26b znie:

„26b) Čl. 1 ods. 3 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov.“.

1. V § 5 ods. 1 sa slová „nadlimitná, podlimitná alebo s nízkou hodnotou“ nahrádzajú slovami „nadlimitná alebo podlimitná“.
2. V § 5 odsek 3 znie:

„(3) Podlimitná civilná zákazka zadávaná verejným obstarávateľom je zákazka, ktorej predpokladaná hodnota je nižšia ako finančný limit podľa odseku 2 a súčasne rovnaká alebo vyššia ako 50 000 eur v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok.“.

1. V § 5 sa vypúšťa odsek 4.

Doterajšie odseky 5 až 8 sa označujú ako odseky 4 až 7.

1. § 5 sa dopĺňa odsekom 8, ktorý znie:

„(8) Postup zadávania zákazky sa určuje podľa predpokladanej hodnoty zákazky alebo koncesie. Verejný obstarávateľ a obstarávateľ sú povinní dodržať postup zadávania zákazky alebo koncesie určený pri začatí verejného obstarávania, a to aj v prípade, že by boli oprávnení použiť iný postup zadávania zákazky alebo koncesie.“.

1. V § 6 ods. 13 a 15 sa slová „§ 5 ods. 7“ nahrádzajú slovami „§ 5 ods. 6“.
2. V § 10 ods. 7 prvej vete sa slová „zákaziek s nízkou hodnotou“ nahrádzajú slovami „podlimitných zákaziek na tovary a služby a podlimitných zákaziek na stavebné práce s predpokladanou hodnotou zákazky nižšou ako 300 000 eur“.
3. V § 11 ods. 2 v časti vety za bodkočiarkou sa slová „zákazku s nízkou hodnotou“ nahrádzajú slovami „podlimitnú zákazku na tovary a služby a podlimitnú zákazku na stavebné práce s predpokladanou hodnotou zákazky nižšou ako sú limity ustanovené osobitným predpisom34c)“.

Poznámka pod čiarou k odkazu 33a znie:

„34c) § 2 ods. 2 a 3 zákona č. 315/2016 Z. z. v znení neskorších predpisov.“.

1. V § 12 ods. 3 písm. b) sa vypúšťa prvý bod.

Doterajší druhý a tretí bod sa označujú ako prvý a druhý bod.

1. V § 13 ods. 10 sa vypúšťajú slová „postupom podľa § 109 až 111“.
2. V § 13 ods. 11 sa slová „postup podľa § 109 až 111“ nahrádzajú slovami „zmluvu uzatvorenú automatizovane s využitím funkcionality elektronickej platformy pri zadávaní podlimitnej zákazky“.
3. V § 18 ods. 3 úvodnej vete sa slová „§ 5 ods. 7“ nahrádzajú slovami „§ 5 ods. 6“.
4. V § 20 ods. 2 sa slová „§ 112 až 116“ nahrádzajú slovami „§ 108 až 110“.
5. V § 20 ods. 11 písm. h) sa vypúšťajú slová „žiadosť o nápravu podľa § 164 ods. 3 písm. a) a“.
6. V § 21 ods. 4 písm. a) sa slová „§ 48 a § 113 ods. 7“ nahrádzajú slovami „tohto zákona“.
7. V § 26 ods. 7 sa vypúšťa druhá veta.
8. V § 27 sa za odsek 1 vkladá nový odsek 2, ktorý znie:

„(2) Ak sa vyskytnú technické problémy, počas ich trvania verejný obstarávateľ a obstarávateľ vypracujú a pošlú oznámenie používané vo verejnom obstarávaní publikačnému úradu elektronicky vo formáte a postupmi na prenos dostupnými na webovom sídle publikačného úradu prostredníctvom náhradného elektronického prostriedku. O skutočnostiach podľa prvej vety úrad informuje zverejnením oznámenia na svojom webovom sídle.“

Doterajšie odseky 2 až 6 sa označujú ako odseky 3 až 7.

1. V § 32 ods. 1 písm. a) sa na konci čiarka nahrádza bodkočiarkou a pripájajú sa tieto slová: „tieto podmienky účasti musí spĺňať aj osoba, ktorá má v ňom zastupiteľské, rozhodovacie alebo kontrolné právomoci,“.
2. V § 32 sa vypúšťa odsek 7.

Doterajší odsek 8 sa označuje ako odsek 7.

1. V § 40 ods. 5 písm. b) sa za slová „písm. g)“ vkladajú slová „alebo § 131 ods. 1 písm. c) alebo písm. f)“.
2. V § 40 sa za odsek 11 vkladá nový odsek 12, ktorý znie:

„(12) Uchádzača alebo záujemcu nemožno vylúčiť z dôvodu nesplnenia podmienky účasti podľa § 32 ods. 1 písm. b) a c), alebo z dôvodu podľa odseku 8 písm. e), ak

a) zaplatil nedoplatky alebo mu bolo povolené nedoplatky platiť v splátkach, a to bez ohľadu na to, kedy nedoplatok vznikol alebo

b) nedoplatok nie je vyšší ako 200 eur, a to bez ohľadu na to, kedy nedoplatok vznikol.“.

Doterajšie odseky 12 až 15 sa označujú ako odseky 13 až 16.

1. V § 43 ods. 1 prvej vete sa za slovom „účasti“ vypúšťa čiarka a slová „okrem dokumentov podľa § 64 ods. 2,“.
2. V § 46 ods. 6 písm. b) sa slová „§ 56 ods. 8 až 12“ nahrádzajú slovami „§ 56 ods. 5 až 9“.
3. V § 53 ods. 1 posledná veta znie: „Za zmenu ponuky sa nepovažuje odstránenie zrejmých chýb v písaní a počítaní ani oprava položkového rozpočtu, ak celková ponuková cena zostane zachovaná a ak oprava položkového rozpočtu nemá vplyv ani na iné kritérium na vyhodnotenie ponúk.“.
4. V § 56 ods. 2 sa vypúšťajú slová „nebola doručená žiadosť o nápravu, ak žiadosť o nápravu bola doručená po uplynutí lehoty podľa § 164 ods. 5 alebo ods. 6, alebo ak“.
5. V § 56 sa vypúšťajú odseky 3 až 5.

Doterajšie odseky 6 až 13 sa označujú ako odseky 3 až 10.

1. V § 56 ods. 3 sa slová „Bez toho, aby boli dotknuté ustanovenia odsekov 2 až 5, ak boli doručené námietky a nejde o postup zadávania zákazky podľa § 175 ods. 1 písm. c) druhého bodu“ nahrádzajú slovom „Ak boli doručené námietky“.
2. V § 56 ods. 4 sa slová „odsekov 3 až 6“ nahrádzajú slovami „odseku 3“.
3. V § 56 odsek 5 znie:

„(5) Ak nie je potrebné podľa odseku 7 určiť dlhšiu lehotu, úspešný uchádzač alebo uchádzači sú povinní poskytnúť verejnému obstarávateľovi a obstarávateľovi riadnu súčinnosť potrebnú na uzavretie zmluvy, koncesnej zmluvy alebo rámcovej dohody tak, aby mohli byť uzavreté do desiatich pracovných dní odo dňa uplynutia lehoty podľa odsekov 2 až 4, ak boli na ich uzavretie písomne vyzvaní. Písomné vyzvanie na poskytnutie súčinnosti je možné zaslať úspešnému uchádzačovi alebo úspešným uchádzačom spolu s informáciou o výsledku vyhodnotenia ponúk alebo ako súčasť informácie o výsledku vyhodnotenia ponúk. Verejný obstarávateľ a obstarávateľ môžu pred uzavretím zmluvy uskutočniť s úspešným uchádzačom alebo uchádzačmi rokovania výhradne o znížení zmluvnej ceny.“.

1. V § 56 ods. 6 sa slová „odseku 8“ nahrádzajú slovami „odseku 5“.
2. V § 56 ods. 7 a 9 sa slová „odsekov 8 a 9“ nahrádzajú slovami „odsekov 5 a 6“.
3. V § 56 ods. 8 sa slová „odseku 10“ nahrádzajú slovami „odseku 7“.
4. V § 56 ods. 10 sa slová „odseky 2 až 7“ nahrádzajú slovami „odseky 2 až 4“.
5. V § 58 ods. 3 sa slová „šesť mesiacov“ nahrádzajú slovami „12 mesiacov“.
6. V § 60 ods. 12 sa na konci pripája táto veta: „Splnenie podmienok účasti podľa § 32 ods. 1, § 33 ods. 1 písm. d) a § 34 ods. 1 písm. a), b) a i) sa posudzuje odo dňa predloženia žiadosti o účasť.“.
7. V § 61 ods. 4 druhej vete sa za slová „písm. b) až e)“ vkladajú slová „alebo obstarávateľ“.
8. V § 61 ods. 5 sa na konci pripája táto veta: „Ak verejný obstarávateľ alebo obstarávateľ nepoužije elektronickú aukciu, môže rozhodnúť, že vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.“.
9. V § 64 ods. 1 písm. b) sa sa slovo „systém“ vkladajú slová „alebo kvalifikačný systém“.
10. V § 64 sa vypúšťa odsek 2.

Doterajšie odseky 3 až 6 sa označujú ako odseky 2 až 5.

1. V § 64 ods. 2 sa slová „podľa odsekov 1 a 2“ nahrádzajú slovami „podľa odseku 1“.
2. V § 66 ods. 8 písmeno f) znie:

„f) po zverejnení oznámenia o vyhlásení verejného obstarávania je všetkým registrovaným uchádzačom alebo záujemcom, ktorí v osobnom profile majú uvedený údaj o rovnakej klasifikácii tovaru alebo služieb podľa § 14 ods. 6 písm. c), ako aj všetkým registrovaným uchádzačom alebo záujemcom, ktorí si o tejto udalosti zvolili možnosť zasielania informácií, zaslaná na adresu elektronickej komunikácie podľa § 14 ods. 6 písm. a) informácia o zverejnení oznámenia o vyhlásení verejného obstarávania,“.

1. V § 82 sa vypúšťa odsek 4.
2. Nadpis tretej časti znie: „Zadávanie podlimitných zákaziek a PODLIMITNÝCH koncesií“.
3. § 108 až 113 vrátane nadpisu nad § 108 znejú:

„**Zadávanie podlimitnej zákazky**

**§ 108**

1. Verejný obstarávateľ pri zadávaní podlimitnej zákazky postupuje tak, aby vynaložené náklady na predmet zákazky boli hospodárne. Pri zadávaní podlimitnej zákazky sa ustanovenia § 24 a 25 ods. 3 použijú len ak ide o podlimitnú zákazku podľa § 110..
2. Verejný obstarávateľ na účel zadania podlimitnej zákazky, vyzve na predloženie ponuky aspoň tri hospodárske subjekty na to určenou funkcionalitou elektronickej platformy, alebo iným elektronickým prostriedkom podľa § 20. Namiesto postupu podľa prvej vety môže verejný obstarávateľ dobrovoľne postupovať podľa § 110. Pre zadávanie podlimitnej zákazky na dodanie tovarov alebo poskytnutie služby bežne dostupných na trhu môže verejný obstarávateľ použiť na to určenú funkcionalitu elektronickej platformy a postupuje podľa § 109. Pri použití postupu podľa § 109 nie je možné zadať koncesiu a  rámcovú dohodu je možné uzavrieť najviac na 12 mesiacov.
3. Verejný obstarávateľ je povinný pri postupe zadávania podlimitnej zákazky zabezpečiť dodržanie princípu rovnakého zaobchádzania a princíp nediskriminácie hospodárskych subjektov, princípu proporcionality, a je povinný postupovať v súlade s princípom transparentnosti a zdokumentovať celý priebeh verejného obstarávania podlimitnej zákazky tak, aby jeho úkony boli preskúmateľné bez ohľadu na použitý prostriedok komunikácie.
4. Verejný obstarávateľ môže umožniť predloženie ponuky v inom jazyku ako štátnom jazyku. Ak verejný obstarávateľ umožní predloženie ponuky v inom jazyku podľa prvej vety, musí vždy umožniť predloženie ponuky aj v štátnom jazyku. Verejný obstarávateľ je povinný na účely výkonu dohľadu a kontroly nad verejným obstarávaním podľa tohto zákona zabezpečiť úradný preklad tej časti dokumentácie, ktorá je vyhotovená v inom jazyku ako štátnom jazyku alebo v inom jazyku ako v českom jazyku.
5. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f). Verejný obstarávateľ môže odmietnuť uzavrieť zmluvu s uchádzačom, u ktorého existuje dôvod na vylúčenie podľa § 40 ods. 8 písm. d). Ustanovenie § 11 tým nie je dotknuté.
6. Ak nejde o zákazky zadávané spravodajskými službami,8) verejný obstarávateľ je povinný vo formáte a postupmi na prenos, dostupnými na webovom sídle úradu, poslať na uverejnenie  vo vestníku súhrnnú správu o podlimitných zákazkách vrátane zákaziek zadávaných postupom podľa § 110, ktoré zadal za obdobie kalendárneho polroka, a to priebežne počas kalendárneho polroka alebo hromadne najneskôr do 60 dní po skončení kalendárneho polroka. Verejný obstarávateľ nie je povinný v súhrnnej správe podľa prvej vety uviesť zmluvy, ktoré boli zverejnené v Centrálnom registri zmlúv. Verejný obstarávateľ v súhrnnej správe za každú zákazku podľa prvej vety uvedie najmä zmluvnú cenu, predmet zákazky a identifikáciu dodávateľa v rozsahu
7. obchodné meno alebo názov,
8. adresa sídla, miesta podnikania alebo výkonu činnosti,
9. identifikačné číslo organizácie, ak ide o osobu zapísanú v registri právnických osôb, podnikateľov a orgánov verejnej moci,
10. meno a priezvisko, adresa pobytu a dátum narodenia fyzickej osoby, ak nie je fyzickou osobou – podnikateľom.
11. Verejný obstarávateľ eviduje všetky doklady a dokumenty zo zadávania podlimitnej zákazky a uchováva ich počas desiatich rokov odo dňa uzavretia zmluvy, ak osobitný predpis46a) neustanovuje inak.
12. Verejný obstarávateľ môže vyžadovať od uchádzačov zábezpeku podľa [§ 46](https://www.slov-lex.sk/pravne-predpisy/SK/ZZ/2015/343/20230601#paragraf-46). Výška zábezpeky nesmie presiahnuť 3 % z predpokladanej hodnoty zákazky a nesmie byť vyššia ako 100 000 eur. Ak je zákazka rozdelená na časti, výška zábezpeky sa vo vzťahu ku každej časti zákazky určí tak, že nesmie presiahnuť 3 % z predpokladanej hodnoty časti zákazky a súčasne výška zábezpeky za všetky časti zákazky nesmie byť vyššia ako 100 000 eur.
13. Vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred. Verejný obstarávateľ môže oznámiť vysvetlenie ku všetkým doručeným žiadostiam jedným úkonom v lehote podľa prvej vety.

**§ 109**

**Zjednodušený postup pre zákazky na bežne dostupné tovary a služby**

1. Podmienkou na zverejnenie ponuky na elektronickej platforme je registrácia podľa tohto zákona a zápis do zoznamu hospodárskych subjektov.
2. Registrovaný uchádzač alebo záujemca je oprávnený kedykoľvek zverejniť na elektronickej platforme ponuku tovarov alebo služieb bežne dostupných na trhu, pričom je povinný ich zaradiť do príslušnej časti podľa klasifikácie tovaru alebo služieb a uviesť najmä cenu plnenia alebo jednotkovú cenu plnenia, lehotu začatia poskytovania plnenia alebo lehotu dodania plnenia a miesto, kde je schopný plnenie dodať. Zverejnená ponuka je návrhom na uzavretie zmluvy voči vopred neurčenému verejnému obstarávateľovi, a to za podmienok a spôsobom podľa tohto zákona a obchodných podmienok elektronickej platformy.
3. Verejný obstarávateľ môže predbežne akceptovať ponuku s najnižšou cenou zverejnenú na elektronickej platforme, ak pre rovnaký alebo ekvivalentný tovar alebo služby sú zverejnené v čase akceptovania aspoň tri ponuky.
4. Po predbežnom akceptovaní ponuky podľa odseku 3 je všetkým registrovaným uchádzačom alebo záujemcom, ktorí v osobnom profile majú uvedený údaj o rovnakej klasifikácii tovaru alebo služieb podľa [§ 14 ods. 6 písm. c)](https://www.slov-lex.sk/pravne-predpisy/SK/ZZ/2015/343/20230601#paragraf-14.odsek-6.pismeno-c), v akej bola predbežne akceptovaná ponuka, ako aj všetkým registrovaným uchádzačom alebo záujemcom, ktorí si o tejto udalosti zvolili možnosť zasielania informácií, zaslaná na adresu elektronickej komunikácie podľa [§ 14 ods. 6 písm. a)](https://www.slov-lex.sk/pravne-predpisy/SK/ZZ/2015/343/20230601#paragraf-14.odsek-6.pismeno-a) informácia o predbežnom akceptovaní ponuky podľa odseku 3.
5. Po predbežnom akceptovaní ponuky podľa odseku 3 je v lehote, ktorú určí verejný obstarávateľ a ktorá nesmie byť kratšia ako 72 hodín, každý registrovaný uchádzač alebo záujemca oprávnený predložiť verejnému obstarávateľovi ponuku na tovar alebo služby, ktoré sú totožné alebo ekvivalentné s tými, ktorých ponuka bola predbežne akceptovaná; predkladanie ponúk sa realizuje spôsobom, ktorý umožňuje každému oboznámiť sa s novou ponukou, ktorá bola predložená. Lehota podľa prvej vety neplynie počas štátnych sviatkov a dní pracovného pokoja.
6. Po uplynutí lehoty podľa odseku 5 verejný obstarávateľ akceptuje ponuku s najnižšou cenou z ponúk predložených podľa odseku 5 a ponuky predbežne akceptovanej podľa odseku 3.
7. Akceptovanie ponuky podľa odseku 6 je prejavom vôle verejného obstarávateľa uzatvoriť zmluvu na plnenie, ktorým je dodanie tovaru alebo poskytnutie služby, ktoré boli predmetom akceptovanej ponuky, a to za podmienok uvedených v tejto ponuke a v obchodných podmienkach elektronickej platformy.
8. Úrad vlády zabezpečí, aby vo verejnom obstarávaní bol až do uzatvorenia zmluvy uchádzač alebo záujemca identifikovaný výlučne bezvýznamovým identifikátorom a po predbežnej akceptácii ponuky podľa odseku 3 až do uzatvorenia zmluvy bola zverejňovaná vždy len jedna ponuka, a to v danom čase ponuka s najnižšou cenou.
9. Verejný obstarávateľ nemusí použiť postup podľa odsekov 1 až 8. V takom prípade

a) verejný obstarávateľ zadá zákazku jej zverejnením na elektronickej platforme v časti zodpovedajúcej klasifikácii tovaru alebo služieb, pričom môže primerane použiť ustanovenia § 42 a 44,

b) registrovaní uchádzači a záujemcovia zapísaní v zozname hospodárskych subjektov predkladajú ponuky prostredníctvom elektronickej platformy.

**§ 110**

**Bežný postup pre podlimitné zákazky**

1. Verejný obstarávateľ je v rámci zadávania podlimitnej zákazky povinný odoslať na uverejnenie prostredníctvom na to určeného elektronického nástroja výzvu na predkladanie ponúk vopred neurčenému okruhu hospodárskych subjektov, ak ide o podlimitnú zákazku na stavebné práce, ktorej predpokladaná hodnota zákazky je rovná alebo vyššia ako 800 000 eur.
2. Vo výzve na predkladanie ponúk verejný obstarávateľ uvedie najmä
3. predpokladanú hodnotu zákazky, množstvo alebo rozsah obstarávaných tovarov, stavebných prác alebo služieb,
4. opis predmetu zákazky, ktorý vypracuje podľa § 42,
5. lehotu na predkladanie ponúk,
6. informácie o vyžadovaných podmienkach účasti a doklady, ktorými ich možno preukázať,
7. informácie potrebné na vypracovanie ponuky, predloženie ponuky a plnenie zmluvy,
8. výhradu podľa odseku 5, ak sa uplatňuje,
9. kritériá na vyhodnotenie ponúk a ich relatívnu váhu, ak sa uplatňuje,
10. informácie o elektronickej aukcii, ak sa použije,
11. informácie týkajúce sa častí, ak je zákazka rozdelená na časti,
12. výšku zábezpeky, ak sa vyžaduje,
13. odkaz na webové sídlo, na ktorom sú súťažné podklady dostupné,
14. dátum a čas otvárania ponúk, ak je otváranie ponúk verejné,
15. dátum odoslania výzvy na predkladanie ponúk.
16. Lehota na predkladanie ponúk podľa odseku 2 písm. c) nesmie byť kratšia ako
17. deväť pracovných dní odo dňa odoslania výzvy na predkladanie ponúk, ak ide o zákazku na dodanie tovaru alebo zákazku na poskytnutie služby,
18. 14 pracovných dní odo dňa odoslania výzvy na predkladanie ponúk, ak ide o zákazku na uskutočnenie stavebných prác.
19. Úrad uverejní výzvu na predkladanie ponúk vo vestníku do troch pracovných dní odo dňa jej odoslania; dátum odoslania preukazuje verejný obstarávateľ.
20. Verejný obstarávateľ môže vyhradiť právo účasti vo verejnom obstarávaní len pre
	1. registrovaný sociálny podnik,25b)
	2. fyzickú osobu so zdravotným postihnutím, ktorá prevádzkuje alebo vykonáva samostatnú zárobkovú činnosť na chránenom pracovisku,25c) alebo
	3. chránené dielne25c) alebo na realizáciu zákazky v rámci programov chránených pracovných miest, ak aspoň 30 % zamestnancov vykonávajúcich prácu v chránených dielňach alebo v rámci programov chránených pracovných miest tvoria osoby so zdravotným postihnutím alebo inak znevýhodnené osoby.25d)
21. Verejný obstarávateľ nie je povinný použiť na to určenú funkcionalitu elektronickej platformy alebo iný elektronický prostriedok podľa § 20 a ani postupovať podľa odseku 1 alebo podľa § 5 ods. 8, ak je splnená niektorá z podmienok podľa § 81 písm. b), d) až h), alebo ak
22. postupuje podľa § 111,
23. v postupe podľa odseku 1 nebola predložená ani jedna ponuka alebo ani jedna z predložených ponúk bez vykonania podstatných zmien nespĺňa požiadavky určené verejným obstarávateľom na predmet zákazky alebo ani jeden uchádzač nespĺňa podmienky účasti, a za predpokladu, že pôvodné podmienky zadávania zákazky sa podstatne nezmenia, alebo
24. zákazka sa zadáva z dôvodu mimoriadnej udalosti nespôsobenej verejným obstarávateľom, ktorú nemohol predvídať, a vzhľadom na vzniknutú časovú tieseň nemožno postupovať podľa odseku 1.

(7) Hospodársky subjekt môže predbežne nahradiť doklady určené verejným obstarávateľom na preukázanie splnenia podmienok účasti jednotným európskym dokumentom podľa [§ 39](https://www.slov-lex.sk/pravne-predpisy/SK/ZZ/2015/343/20230601#paragraf-39) alebo čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Hospodársky subjekt môže v čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz, a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. Ak hospodársky subjekt použije čestné vyhlásenie, verejný obstarávateľ môže na účely zabezpečenia riadneho priebehu verejného obstarávania postupovať podľa [§ 39 ods. 6](https://www.slov-lex.sk/pravne-predpisy/SK/ZZ/2015/343/20230601#paragraf-39.odsek-6). Verejný obstarávateľ postupuje podľa [§ 39 ods. 7](https://www.slov-lex.sk/pravne-predpisy/SK/ZZ/2015/343/20230601#paragraf-39.odsek-7) a [8](https://www.slov-lex.sk/pravne-predpisy/SK/ZZ/2015/343/20230601#paragraf-39.odsek-8), ak čestné vyhlásenie obsahuje aj informácie podľa druhej vety.

(8) Uchádzač môže v ponuke predložiť aj kópie dokladov, vrátane kópií v elektronickej podobe. Verejný obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania. Ak uchádzač nepredloží doklady v lehote určenej verejným obstarávateľom, ktorá nesmie byť kratšia ako päť pracovných dní odo dňa doručenia žiadosti, verejný obstarávateľ uchádzača vylúči. Ustanovenia § 40 ods. 4 alebo 53 ods. 1 a 2 týmto nie sú dotknuté.

**§ 111**

1. Verejný obstarávateľ môže na účely zabezpečenia predmetu plnenia vyplývajúceho zo zmluvy alebo rámcovej dohody uzavretej postupom podľa § 5 ods. 8 alebo § 110 ods. 1 uzavrieť zmluvu s uchádzačom, ktorý sa vo verejnom obstarávaní na základe kritérií na vyhodnotenie ponúk umiestnil ako ďalší v poradí, ak
2. verejný obstarávateľ platne odstúpil od pôvodnej zmluvy alebo rámcovej dohody z dôvodu podstatného porušenia povinnosti pôvodného dodávateľa,
3. pôvodný dodávateľ v rozpore so všeobecne záväznými právnymi predpismi alebo zmluvnými podmienkami odstúpil od pôvodnej zmluvy alebo rámcovej dohody, alebo
4. pôvodný dodávateľ stratil v priebehu plnenia pôvodnej zmluvy alebo rámcovej dohody schopnosť splniť zmluvný záväzok.
5. Verejný obstarávateľ môže na účely uzavretia zmluvy podľa odseku 1 uskutočniť s uchádzačom rokovanie o podmienkach plnenia zmluvy. Zmluvná cena za plnenie pri uzavretí zmluvy podľa odseku 1 musí v závislosti od rozsahu plnenia vychádzať z ceny uvedenej v ponuke pôvodného dodávateľa. Zmluvná cena podľa druhej vety nesmie prevyšovať o viac ako 20 % zmluvnú cenu pôvodného dodávateľa. Ak uchádzač podľa odseku 1 bol na uzavretie zmluvy písomne vyzvaný a v určenej lehote nie kratšej ako desať pracovných dní neposkytol riadnu súčinnosť tak, aby mohla byť zmluva uzatvorená v určenej lehote, alebo ak odmietol uzatvoriť zmluvu, verejný obstarávateľ môže uzatvoriť zmluvu s uchádzačom alebo uchádzačmi, ktorí sa umiestnili na nasledujúcom mieste v poradí.

**§ 112**

**Zadávanie podlimitnej koncesie**

1. Verejný obstarávateľ je povinný pri zadávaní podlimitnej koncesie dodržiavať princíp rovnakého zaobchádzania, princíp nediskriminácie hospodárskych subjektov, princíp transparentnosti a princíp proporcionality. Verejný obstarávateľ pri zadávaní podlimitnej koncesie postupuje tak, aby vynaložené náklady na predmet koncesie boli primerané jeho kvalite a cene.
2. Verejný obstarávateľ je povinný uverejniť vo vestníku, informáciu o zadávaní podlimitnej koncesie.
3. Verejný obstarávateľ môže obmedziť počet záujemcov na primeranú úroveň, ak to urobí transparentným a nediskriminačným spôsobom. Na obmedzenie počtu záujemcov určí objektívne kritériá, ako sú najmä technická spôsobilosť a odborná spôsobilosť záujemcov, veľkosť a infraštruktúra ich podniku alebo iné podmienky. Počet záujemcov zaradených do užšieho výberu musí zabezpečiť primeranú hospodársku súťaž.
4. Ak nejde o zákazky zadávané spravodajskými službami,8) verejný obstarávateľ je povinný vo formáte a postupmi na prenos dostupnými na webovom sídle úradu poslať na uverejnenie  vo vestníku súhrnnú správu o podlimitných koncesiách, ktoré zadal za obdobie kalendárneho polroka, a to priebežne počas kalendárneho polroka alebo hromadne najneskôr do 60 dní po skončení kalendárneho polroka, v ktorej pre každú podlimitnú koncesiu uvedie najmä zmluvnú cenu, predmet koncesie a identifikáciu dodávateľa v rozsahu
	1. obchodné meno alebo názov,
	2. adresa sídla, miesta podnikania alebo výkonu činnosti,
	3. identifikačné číslo organizácie, ak ide o osobu zapísanú v registri právnických osôb, podnikateľov a orgánov verejnej moci,
	4. meno a priezvisko, adresa pobytu a dátum narodenia fyzickej osoby, ak nie je fyzickou osobou – podnikateľom.
5. Verejný obstarávateľ eviduje všetky doklady a dokumenty a uchováva ich desať rokov po uzavretí koncesnej zmluvy; § 24 sa nepoužije.

**§ 113**

**Zjednodušený postup pre zákazky na sociálne a iné osobitné služby**

(1)Pri zadávaní podlimitnej zákazky na služby uvedené v prílohe č. 1 verejný obstarávateľ môže postupovať podľa odsekov 2 až 6.

(2) Verejný obstarávateľ vyhlasuje zadávanie zákazky uverejnením výzvy na predkladanie ponúk podľa § 110.

(3) Verejný obstarávateľ pri zadávaní zákazky dodržiava princíp rovnakého zaobchádzania, princíp nediskriminácie hospodárskych subjektov, princíp transparentnosti, princíp proporcionality a princíp hospodárnosti a efektívnosti.

(4) Podmienkou na predloženie ponuky záujemcu prostredníctvom elektronickej platformy je registrácia podľa tohto zákona.

(5) Ak nejde o zákazky zadávané spravodajskými službami,8) verejný obstarávateľ je povinný vo formáte a postupmi na prenos dostupnými na webovom sídle úradu poslať na uverejnenie v profile súhrnnú správu o zákazkách zadaných zjednodušeným postupom pre zákazky na sociálne a iné osobitné služby, ktoré zadal za obdobie kalendárneho polroka, a to priebežne počas kalendárneho polroka alebo hromadne najneskôr do 60 dní po skončení kalendárneho polroka, v ktorej pre každú takúto zákazku uvedie najmä zmluvnú cenu, predmet zákazky a identifikáciu dodávateľa v rozsahu

a) obchodné meno alebo názov,

b) adresa sídla, miesta podnikania alebo výkonu činnosti,

c) identifikačné číslo organizácie, ak ide o osobu zapísanú v registri právnických osôb, podnikateľov a orgánov verejnej moci,

d) meno a priezvisko, adresa pobytu a dátum narodenia fyzickej osoby, ak nie je fyzickou osobou – podnikateľom.

(6) Ak ide o uverejnenie zmluvy a o evidenciu a uchovávanie dokladov a dokumentov, použijú sa ustanovenia § 112 ods. 4 a 5.“.

Poznámka pod čiarou k odkazu 46a znie:

„46a) § 39 ods. 3 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení zákona č. 93/2017 Z. z.

Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (Ú. v. EÚ L 231, 30. 6. 2021).“.

1. § 114 až 118 sa vypúšťajú.
2. V § 125 ods. 6 sa slová „ods. 2 až 5“ nahrádzajú slovami „ods. 2 až 4“.
3. V § 126 ods. 1 sa slová „§ 26 ods. 7 druhá veta“ vypúšťajú a slová „§ 84 až 118“ sa nahrádzajú slovami „§ 84 až 112“.
4. V § 136 ods. 1 sa slová „§ 5 ods. 5“ nahrádzajú slovami „§ 5 ods. 4“.
5. V § 137 ods. 2 písm. a) a odsek 4 sa slová „§ 5 ods. 5“ nahrádzajú slovami „§ 5 ods. 4“.
6. V § 139 ods. 1 sa slová „§ 5 ods. 5“ nahrádzajú slovami „§ 5 ods. 4“.
7. V § 147 písm. i) sa za slovo „rozhodnutia“ vkladajú slová „protokoly a záznamy,“.
8. V § 147 písmeno l) znie:

„l) v správnom konaní rozhoduje o vrátení sumy finančnej opravy podľa § 184z,“.

1. V § 148 odsek 1 znie:

„(1) Úrad vydáva v elektronickej podobe vestník, v ktorom sa uverejňujú oznámenia používané vo verejnom obstarávaní a ďalšie informácie podľa tohto zákona. Úrad na svojom webom sídle zverejní podrobnosti o obsahu oznámení používaných vo verejnom obstarávaní podľa osobitného predpisu.66a) Úrad sprístupňuje vestník aj v podobe štruktúrovaných údajov, ktorá umožňuje ich ďalšie automatizované spracovanie.“.

Poznámka pod čiarou k odkazu 66a znie:

„66a) Vykonávacie nariadenie Komisie (EÚ) 2019/1780 z 23. septembra 2019, ktorým sa stanovujú štandardné formuláre na uverejňovanie oznámení v oblasti verejného obstarávania a ktorým sa zrušuje vykonávacie nariadenie (EÚ) 2015/1986 (elektronické formuláre) (Ú. v. EÚ L 272, 25.10.2019).“.

1. V § 154 ods. 2 sa za slová „do 15“ vkladá slovo „pracovných“ .
2. Nadpis štvrtej hlavy znie: „**DOHĽAD NAD VEREJNÝM OBSTARÁVANÍM**“.
3. § 163 až 165 sa vypúšťajú.
4. Nadpis nad § 169 znie: „**Preskúmanie úkonov kontrolovaného**“.
5. V § 169 odseky 1 až 4 znejú:

„(1) Preskúmanie úkonov kontrolovaného pred uzavretím zmluvy, koncesnej zmluvy alebo rámcovej dohody, pred ukončením súťaže návrhov, pred zadaním zákazky na základe rámcovej dohody alebo pred ukončením postupu inovatívneho partnerstva môže úrad uskutočniť

* 1. v rámci kontroly na základe podnetu kontrolovaného na výkon kontroly ním zadávanej zákazky alebo koncesie, ak nejde o zákazku alebo koncesiu podľa § 184q ods. 1,
	2. v námietkovom konaní na základe námietok.

(2) Preskúmanie úkonov kontrolovaného po uzavretí zmluvy, koncesnej zmluvy alebo rámcovej dohody, po ukončení súťaže návrhov, po zadaní zákazky na základe rámcovej dohody, alebo po ukončení postupu inovatívneho partnerstva (ďalej len „preskúmanie úkonov kontrolovaného po uzavretí zmluvy“) úrad vykonáva, len ak nejde o zákazku, koncesiu alebo rámcovú dohodu podľa § 184q ods. 1. Preskúmanie úkonov kontrolovaného po uzavretí zmluvy môže úrad uskutočniť v rámci kontroly

1. z vlastného podnetu úradu,
2. na základe podnetu riadiaceho orgánu podľa osobitného predpisu,74a) alebo
3. na základe podnetu orgánu auditu podľa osobitného predpisu.74b)

(3) Preskúmanie úkonov kontrolovaného po uzavretí zmluvy v rámci kontroly môže úrad uskutočniť aj z vlastného podnetu úradu alebo na základe podnetu podľa odseku 2 písm. c) doručeného úradu po zrušení postupu zadávania zákazky alebo koncesie, po zrušení postupu zadávania časti zákazky alebo časti koncesie a po zrušení súťaže návrhov.

 (4) Preskúmanie úkonov kontrolovaného pri podlimitných zákazkách, pri ktorých nemožno podať námietky vykonáva orgán vnútornej kontroly kontrolovaného; vnútornou kontrolou nie sú dotknuté zákonom ustanovené oprávnenia úradu a iných kontrolných orgánov, ak ich použitie nevylučujú osobitné predpisy.8) Preskúmanie úkonov kontrolovaného po uzavretí zmluvy pri podlimitných zákazkách, pri ktorých nemožno podať námietky vykonáva úrad na základe podnetu orgánov činných v trestnom konaní, Najvyššieho kontrolného úradu Slovenskej republiky, Protimonopolného úradu Slovenskej republiky a na základe plánu kontrolnej činnosti na príslušný kalendárny polrok.“.

1. V § 169 sa za odsek 4 vkladá nový odsek 5, ktorý znie:

„(5) V námietkovom konaní je úrad viazaný rozsahom označených skutočností, proti ktorým námietky smerujú a v konaní nemôže rozhodnúť nad ich rámec.“.

Doterajší odsek 5 sa označuje ako odsek 6.

1. V § 169 ods. 6 sa slovo „konanie“ nahrádza slovami „preskúmanie úkonov kontrolovaného“.
2. V § 170 ods. 1 sa vypúšťajú písmená d) a e).
3. V § 170 odsek 2 znie:

„(2) Podaniu námietok nemusí predchádzať doručenie žiadosti kontrolovanému o preskúmanie postupu, či o nápravu v postupe.“.

1. V § 170 odsek 4 znie:

"(4) Námietky musia byť doručené úradu a kontrolovanému najneskôr do desiatich dní odo dňa

1. uverejnenia oznámenia podľa odseku 3 písm. a) v európskom vestníku alebo uverejnenia výzvy podľa odseku 3 písm. a) vo vestníku,
2. poskytnutia dokumentov podľa odseku 3 písm. b),
3. doručenia oznámenia o výsledku výberu záujemcov, ak námietky smerujú proti výberu podľa odseku 3 písm. c),
4. doručenia oznámenia o vylúčení, ak námietky smerujú proti vylúčeniu,
5. doručenia oznámenia o nezaradení do dynamického nákupného systému alebo kvalifikačného systému, ak námietky smerujú proti nezaradeniu do dynamického nákupného systému alebo kvalifikačného systému,
6. doručenia oznámenia o výsledku vyhodnotenia ponúk alebo návrhov, ak námietky smerujú proti vyhodnoteniu ponúk alebo návrhov,
7. vykonania úkonu kontrolovaného, ak námietky smerujú proti úkonu kontrolovaného inému ako uvedenému v odseku 3 písm. a) až f).“.
8. V § 170 ods. 5 písm. d) sa vypúšťajú slová „pričom ak podaniu námietok musí predchádzať doručenie žiadosti o nápravu, námietky nemôžu ísť nad rámec obsahu žiadosti o nápravu,“.
9. V § 170 ods. 6 prvej vete sa slová „odseku 1 písm. d)“ nahrádzajú slovami „odseku 1 písm. b)“.
10. V § 170 odsek 7 znie:

 „(7) Námietky nemožno podať pri

1. zadávaní podlimitnej zákazky na dodanie tovaru alebo poskytnutie služby, alebo postupe zadávania podlimitnej koncesie,
2. zadávaní podlimitnej zákazky na uskutočnenie stavebných prác, ak

je predpokladaná hodnota zákazky rovná alebo nižšia ako 1 500 000 eur,

c) zadávaní zákazky v oblasti obrany a bezpečnosti, ak je predpokladaná hodnota zákazky nižšia ako finančný limit podľa § 5 ods. 4.“.

1. § 170 sa dopĺňa odsekom 12, ktorý znie:

„(12) Ak úrad v námietkovom konaní zistí, že námietky neobsahujú náležitosť podľa odseku 5 písm. g), vyzve navrhovateľa, aby v lehote do troch pracovných dní od doručenia výzvy odstránil identifikovaný nedostatok námietok; na odstránenie identifikovaného nedostatku námietok po uplynutí tejto lehoty úrad neprihliada. Lehota podľa § 175 ods. 5 neplynie odo dňa odoslania výzvy podľa prvej vety do uplynutia lehoty podľa prvej vety.“.

1. § 171 vrátane nadpisu znie:

„**§ 171**

**Začatie preskúmania úkonov kontrolovaného**

* 1. Námietkové konanie sa začína dňom doručenia námietok úradu.
	2. Kontrolovaný môže po tom, ako sú mu doručené námietky vykonať z vlastnej iniciatívy nápravu vo veci, ktorá je obsahom námietok; o vykonaní nápravy bezodkladne odošle písomné oznámenie s uvedením spôsobu, akým bola náprava vykonaná, a to navrhovateľovi a všetkým známym uchádzačom, záujemcom alebo účastníkom a úradu.
	3. Účastníkmi námietkového konania sú navrhovateľ a kontrolovaný.
	4. Preskúmanie úkonov kontrolovaného v rámci kontroly podľa § 169 ods. 1 písm. a) a ods. 2 a 3 sa začína dňom doručenia oznámenia o začatí kontroly kontrolovanému.
	5. Účastníkom preskúmania úkonov kontrolovaného v rámci kontroly podľa § 169 ods. 1 písm. a) a ods. 2 a 3 je kontrolovaný.
	6. Úrad zverejní informáciu o začatí preskúmania úkonov kontrolovaného na svojom webovom sídle bezodkladne po začatí námietkového konania alebo iného preskúmania úkonov kontrolovaného v rámci kontroly.
	7. V záujme hospodárnosti môže úrad spojiť do jedného postupu preskúmanie úkonov kontrolovaného, ak sa týkajú toho istého verejného obstarávania; o spojení úrad informuje účastníkov a zverejní túto informáciu na svojom webovom sídle.“.
1. V § 172 ods. 1 prvej vete sa vypúšťa bodkočiarka a slová „táto povinnosť sa nevzťahuje na orgán štátnej správy podľa § 170 ods. 1 písm. e)“.
2. V § 172 ods. 5 sa slová „§ 174 ods. 1 písm. q)“ nahrádzajú slovami „§ 174 ods. 1 písm. p)“.
3. § 173 znie:

„**§ 173**

(1) Kontrolovaný je povinný doručiť úradu

a) písomné vyjadrenie k podaným námietkam a kompletnú dokumentáciu potrebnú na posúdenie namietaných skutočností, a to do piatich pracovných dní odo dňa doručenia námietok kontrolovanému, ak ide o námietkové konanie; úrad neprihliada na písomné vyjadrenie k podaným námietkam a dôkazy doručené kontrolovaným po uplynutí tejto lehoty,

b) kompletnú dokumentáciu, a to do piatich pracovných dní odo dňa doručenia oznámenia o začatí kontroly, ak ide o preskúmanie úkonov kontrolovaného v rámci kontroly podľa § 169 ods. 1 písm. a) a ods. 2 a 3.

(2) Ak ide o elektronickú komunikáciu, dokumentácia sa úradu doručuje sprístupnením elektronickej podoby dokumentácie zriadením prístupu do elektronického prostriedku použitého na elektronickú komunikáciu v lehote podľa odseku 1, pričom súčasťou elektronickej podoby dokumentácie sú aj auditné záznamy o všetkých úkonoch vykonaných v použitom elektronickom prostriedku. Ak kontrolovaný predkladá dokumentáciu alebo jej časť v listinnej podobe, môže úradu doručiť aj fotokópiu tejto dokumentácie, ak zároveň písomne potvrdí, že táto dokumentácia súhlasí s originálnym vyhotovením dokumentácie. Kontrolovaný môže nahliadať do dokumentácie ním doručenej úradu. Ak sa preskúmanie úkonov kontrolovaného nezačne, úrad bez zbytočného odkladu poskytnutú dokumentáciu vráti.

(3) V preskúmaní úkonov kontrolovaného v rámci kontroly podľa § 169 ods. 1 písm. a) a ods. 2 a 3 môže úrad  vydať rozhodnutie o prerušení, ktorým kontrolovanému nariadi doručiť vyjadrenie a informácie potrebné na výkon kontroly v lehote určenej úradom. Lehota podľa § 175 ods. 5 neplynie od vydania rozhodnutia o prerušení do doručenia vyjadrenia kontrolovaného a informácií potrebných na výkon kontroly alebo do uplynutia lehoty podľa prvej vety, podľa toho, ktorá skutočnosť nastane skôr.

(4) Ak kontrolovaný nedoručí úradu dokumentáciu podľa odseku 1, úrad vydá rozhodnutie o prerušení, ktorým nariadi kontrolovanému doručiť úradu v lehote určenej úradom kompletnú dokumentáciu. Na žiadosť kontrolovaného môže úrad túto lehotu predĺžiť, ak sú na to objektívne dôvody. Prerušenie trvá, až kým nepominú prekážky, pre ktoré sa preskúmanie úkonov kontrolovaného prerušilo a od vydania rozhodnutia o prerušení do doručenia kompletnej dokumentácie úradu lehota podľa § 175 ods. 5 neplynie. Úrad je oprávnený vydať rozhodnutie o prerušení z dôvodu nedoručenia kompletnej dokumentácie ak súčasne v rozhodnutí o prerušení identifikuje a oznámi kontrolovanému konkrétny doklad, ktorý mal byť súčasťou dokumentácie, a jeho predloženie je nevyhnutné na posúdenie namietaných skutočností alebo  pre účely riadneho preskúmania úkonov kontrolovaného v rámci kontroly. Úrad nemôže vyžadovať predloženie dokladu, ktorý nemá kontrolovaný v čase prerušenia k dispozícii.

(5) Ak v námietkovom konaní kontrolovaný nedoručí úradu dokumentáciu ani v lehote určenej úradom podľa odseku 4, úrad rozhodnutím podľa § 175 ods. 1 písm. a) nariadi zrušiť úkon kontrolovaného, proti ktorému smerujú námietky, a ak je to potrebné, nariadi zrušiť aj všetky súvisiace úkony kontrolovaného alebo rozhodnutím podľa § 175 ods. 1 písm. b) nariadi zrušiť použitý postup zadávania zákazky, koncesie, jej časti alebo súťaž návrhov, ak je úkon kontrolovaného, proti ktorému smerujú námietky, v dôsledku nedoručenia dokumentácie nepreskúmateľný.

(6) Ak kontrolovaný nedoručí úradu kompletnú dokumentáciu ani v lehote určenej úradom podľa odseku 4, úrad mu uloží poriadkovú pokutu od 500 eur do 30 000 eur s ohľadom na rozsah a povahu nedoručených dokladov v rámci úradom požadovanej dokumentácie. Poriadkovú pokutu možno uložiť aj opakovane. Uloženie poriadkovej pokuty nezbavuje kontrolovaného povinnosti doručiť požadovanú dokumentáciu.

(7) Úrad nepostupuje podľa odsekov 4 až 6, ak

a) ide o námietkové konanie a dôvod na zastavenie konania podľa § 174 ods. 1 je preukázaný,

b) kontrolovaný nedoručí dokumentáciu úradu z dôvodu, že bola predložená orgánu podľa § 24 ods. 5.

(8) Úrad môže vydať rozhodnutie o prerušení s cieľom získať odborné stanovisko alebo znalecký posudok. Od vydania rozhodnutia o prerušení do doručenia odborného stanoviska alebo znaleckého posudku úradu lehota podľa § 175 ods. 5 neplynie, najviac však 30 dní. Túto lehotu môže úrad z objektívnych dôvodov predĺžiť najviac o 30 dní, o čom informuje účastníkov námietkového konania a účastníkov preskúmania úkonov kontrolovaného v rámci kontroly.

(9) Počas prerušenia preskúmania úkonov kontrolovaného podľa odseku 3, 4 alebo odseku 8, lehoty kontrolovanému, okrem lehôt podľa odsekov 1 a 4, neplynú. Prerušenie preskúmanie úkonov kontrolovaného podľa odsekov 3, 4 alebo odseku 8 nemožno napadnúť opravným prostriedkom.

(10) Doručenie námietok a začatie námietkového konania, ako ani začatie preskúmania úkonov kontrolovaného v rámci kontroly nemá odkladný účinok na konanie kontrolovaného; ustanovenie § 56 ods. 3 tým nie je dotknuté.

(11) Ak ide o námietkové konanie, môže úrad vydať predbežné opatrenie, ktorým pozastaví konanie kontrolovaného od doručenia predbežného opatrenia najdlhšie do uplynutia lehoty podľa § 175 ods. 5. Rozhodnutím o predbežnom opatrení môže úrad rozhodnúť, že lehoty, ktoré určil kontrolovaný, a lehoty kontrolovanému neplynú. Proti rozhodnutiu o predbežnom opatrení nemožno podať opravný prostriedok. Vydanie predbežného opatrenia nemá vplyv na povinnosti kontrolovaného pri dohľade nad verejným obstarávaním podľa tohto zákona. Úrad bezodkladne zverejní informáciu o vydaní predbežného opatrenia a informáciu o tom, že rozhodol, že lehoty podľa druhej vety neplynú, na svojom webovom sídle.

(12) Úrad pred vydaním rozhodnutia podľa § 175 ods. 1 písm. c) a d) vyzve kontrolovaného, aby sa v lehote, ktorá nesmie byť kratšia ako päť pracovných dní odo dňa doručenia výzvy, písomne vyjadril ku skutočnostiam, ktoré úrad zistil, k podkladu pre rozhodnutie a spôsobu jeho zistenia, prípadne aby kontrolovaný navrhol jeho doplnenie; na vyjadrenie a dôkazy doručené po uplynutí tejto lehoty úrad neprihliada. Lehota podľa § 175 ods. 5 neplynie od vydania výzvy podľa prvej vety do doručenia vyjadrenia kontrolovaného alebo do uplynutia lehoty podľa prvej vety, podľa toho, ktorá skutočnosť nastane skôr.

(13) Ak ide o preskúmanie úkonov kontrolovaného podľa § 169 ods. 2 alebo ods. 3, úrad vo výzve podľa odseku 12 súčasne uvedie, ktoré zo zistených skutočností sú správnym deliktom podľa § 182 ods. 1 a 2, pokutu, ktorú úrad zamýšľa uložiť, a informáciu o tom, že ak v lehote podľa odseku 12 verejný obstarávateľ alebo obstarávateľ písomne oznámi úradu, že v plnom rozsahu, bezpodmienečne a neodvolateľne súhlasí so všetkými zistenými skutočnosťami, ako aj s tým, že sa dopustil správnych deliktov uvedených vo výzve, pokuta, ktorá by bola inak verejnému obstarávateľovi alebo obstarávateľovi uložená, sa zníži o 50 %. Proti rozhodnutiu o uložení pokuty zníženej o 50 % nemožno podať opravný prostriedok. Rozhodnutie o uložení pokuty zníženej o 50 % nie je preskúmateľné súdom.

(14) Ak úrad nariadi ústne pojednávanie, účastníci námietkového konania a účastníci preskúmania úkonov kontrolovaného v rámci kontroly môžu predkladať vyjadrenia a dôkazy len do skončenia ústneho pojednávania; ustanovenie § 170 ods. 11 tým nie je dotknuté.

(15) Účastníci námietkového konania a účastníci preskúmania úkonov kontrolovaného v rámci kontroly a ich zástupcovia majú právo nazerať do spisov, robiť si z nich výpisy, odpisy a vyžiadať si kópie spisov alebo vyžiadať si informácie zo spisov iným spôsobom s výnimkou identifikácie zamestnanca, ktorému bol spis pridelený, identifikácie odborníka alebo znalca, ktorý bol požiadaný o vypracovanie odborného stanoviska alebo znaleckého posudku, pred jeho vypracovaním, internej komunikácie úradu, zápisníc z porád, zápisníc o hlasovaní, prístupu do vnútorných informačných systémov úradu, v ktorých sa spis alebo jeho časť nachádza, informácií o podaní podnetu na iný orgán, informácií o podnete alebo jeho autorovi, ak by ich sprístupnenie mohlo zmariť konanie vedené iným orgánom alebo ak ide o informácie, ktorých sprístupnenie by mohlo zmariť preskúmanie úkonov kontrolovaného. Dokumentáciu možno postupom podľa prvej vety sprístupniť len kontrolovanému. Úrad poskytuje kópie spisov za úhradu materiálnych nákladov spojených so zhotovením kópií, zadovážením technických nosičov a s ich odoslaním.

(16) Úrad je povinný vykonať opatrenia, aby sa postupom podľa odseku 15 nesprístupnila utajovaná skutočnosť,65) iná skutočnosť chránená podľa osobitných predpisov,71) alebo neporušila zákonom uložená alebo uznaná povinnosť mlčanlivosti.

(17) Úrad nesprístupní informáciu získanú pred začatím dohľadu nad verejným obstarávaním, a to až do právoplatného ukončenia výkonu tohto dohľadu.

(18) Ak má účastník námietkového konania a účastník preskúmania úkonov kontrolovaného v rámci kontroly zástupcu s plnomocenstvom na celé konanie, písomnosti adresované tomuto účastníkovi úrad doručuje iba zástupcovi.“.

1. Nadpis § 174 znie: „**Zastavenie preskúmania úkonov kontrolovaného**“.
2. V § 174 ods. 1 sa vypúšťa písmeno j).

Doterajšie písmená k) až q) sa označujú ako písmená j) až p).

1. V § 174 ods. 1 n) a o) znejú:

„n) osoba podľa [§ 169 ods. 1 písm. a)](https://www.slov-lex.sk/pravne-predpisy/SK/ZZ/2015/343/20230601#paragraf-169.odsek-1.pismeno-b) vzala späť podnet po začatí konania o preskúmanie úkonov kontrolovaného pred vydaním rozhodnutia vo veci samej; to neplatí, ak táto osoba vzala späť podnet po odoslaní výzvy podľa [§ 173 ods. 12](https://www.slov-lex.sk/pravne-predpisy/SK/ZZ/2015/343/20230601#paragraf-173.odsek-13),

o) v konaní o preskúmanie úkonov kontrolovaného podľa [§ 169 ods. 1 písm. a)](https://www.slov-lex.sk/pravne-predpisy/SK/ZZ/2015/343/20230601#paragraf-169.odsek-1.pismeno-a) alebo [ods. 2](https://www.slov-lex.sk/pravne-predpisy/SK/ZZ/2015/343/20230601#paragraf-169.odsek-2) a [3](https://www.slov-lex.sk/pravne-predpisy/SK/ZZ/2015/343/20230601#paragraf-169.odsek-3) nezistí porušenie tohto zákona, ktoré malo alebo mohlo mať vplyv na výsledok verejného obstarávania,“.

1. § 175 znie:

„**§ 175**

(1) Ak úrad v preskúmaní úkonov kontrolovaného zistí, že postupom kontrolovaného bol porušený tento zákon a

a) ide o námietkové konanie, rozhodnutím nariadi vo vzťahu k zákazke alebo koncesii alebo ich časti odstrániť protiprávny stav, ak porušenie malo alebo mohlo mať vplyv na výsledok verejného obstarávania,

b) ide o námietkové konanie, rozhodnutím nariadi zrušiť použitý postup zadávania zákazky alebo koncesie, postup zadávania časti zákazky alebo časti koncesie alebo súťaž návrhov, ak porušenie malo alebo mohlo mať vplyv na výsledok verejného obstarávania, alebo

c) ide o preskúmanie úkonov kontrolovaného pred uzavretím zmluvy podľa § 169 ods. 1 písm. a), vydá rozhodnutie, v ktorom skonštatuje porušenie tohto zákona, ktoré malo alebo mohlo mať vplyv na výsledok verejného obstarávania a uvedie výpočet ustanovení tohto zákona, ku ktorých porušeniu došlo a ktorých porušenie malo alebo mohlo mať vplyv na výsledok verejného obstarávania; tak postupuje aj vtedy, ak súd po uzavretí zmluvy, koncesnej zmluvy alebo rámcovej dohody právoplatným rozsudkom zruší rozhodnutie úradu vydané v konaní podľa § 169 ods. 1 písm. b) a vráti vec úradu na ďalšie konanie,

d) ide o preskúmanie úkonov kontrolovaného po uzavretí zmluvy, vydá rozhodnutie, v ktorom skonštatuje porušenie tohto zákona, ktoré malo alebo mohlo mať vplyv na výsledok verejného obstarávania a uvedie výpočet ustanovení tohto zákona, ku ktorých porušeniu došlo a ktorých porušenie malo alebo mohlo mať vplyv na výsledok verejného obstarávania, a ak zistené porušenia zakladajú naplnenie skutkovej podstaty správnych deliktov podľa § 182 ods. 1 alebo ods. 2 uloží pokutu; pokutu možno uložiť, ak preskúmanie úkonov kontrolovaného začalo do troch rokov odo dňa, keď k porušeniam došlo.

(2) Úrad postupuje podľa § 175 ods. 1 písm. d) aj v prípade, ak v preskúmaní úkonov kontrolovaného po uzavretí zmluvy zistí, že postupom kontrolovaného bol porušený tento zákon a toto porušenie nemalo vplyv na výsledok verejného obstarávania a zistené porušenia zakladajú naplnenie skutkovej podstaty podľa § 182 ods. 1 alebo ods. 2.

(3) Kontrolovaný môže v priebehu verejného obstarávania na základe vydaného rozhodnutia podľa odseku 1 písm. c) odstrániť protiprávny stav.

(4) Ak úrad v námietkovom konaní nezistí porušenie tohto zákona, na ktoré poukazuje navrhovateľ v podaných námietkach a ktoré by mohlo ovplyvniť výsledok verejného obstarávania, námietky zamietne.

(5) V preskúmaní úkonov kontrolovaného, ktoré začína na základe námietok alebo doručením oznámenia o začatí konania kontrolovaného, úrad rozhodne do 30 dní odo dňa doručenia kompletnej dokumentácie úradu. Rozhodnutie podpisuje osoba, o ktorej to určí vnútorný predpis úradu. Ak úrad spojí na spoločné konania podľa § 171 ods. 7, rozhodne v spoločnom konaní do 30 dní odo dňa doručenia kompletnej dokumentácie ku všetkým takto spojeným preskúmaniam úkonov kontrolovaného.

(6) Úrad zverejní informáciu o poslednom dni lehoty podľa odseku 5 na svojom webovom sídle.

(7) Ak úrad postupuje podľa § 171 ods. 7, vydá jedno rozhodnutie, v ktorom rozhodne o všetkých námietkach alebo jedno rozhodnutie, v ktorom sa vyjadrí ku všetkým zisteným porušeniam tohto zákona. Úrad je viazaný obsahom podaných námietok a v námietkovom konaní preskúmava postup kontrolovaného len v rozsahu namietaných skutočností.

(8) Ak úrad konštatuje porušenie tohto zákona kontrolovaným, v odôvodnení je povinný uviesť aj

a) všetky zistené porušenia tohto zákona, v rozsahu námietok alebo v rozsahu preskúmania úkonov kontrolovaného v rámci kontroly, ktoré mali alebo mohli mať vplyv na výsledok verejného obstarávania spolu s údajom, či zistené porušenie malo alebo mohlo mať vplyv na výsledok verejného obstarávania a

b) stručný návod pre kontrolovaného, ako v druhovo rovnakej veci v budúcnosti predísť porušeniu tohto zákona.

(9) Ak úrad zistí porušenie tohto zákona vo vzťahu k dokumentom, ktoré boli predmetom ex ante posúdenia a kontrolovaný sa neodchýlil od oznámenia úradu o výsledku ex ante posúdenia, ak ide o obsah či rozsah týchto dokumentov, úrad zistené porušenie tohto zákona osobitne odôvodní.

(10) Rozhodnutie  podľa § 175 ods. 1 písm. a) až c) sa zároveň doručuje všetkým úradu známym uchádzačom a účastníkom.

(11) Proti rozhodnutiu v námietkovom konaní alebo v preskúmaní úkonov kontrolovaného v rámci kontroly nemožno podať opravný prostriedok okrem výroku rozhodnutia o uložení pokuty podľa odseku 1 písm. d), ak sa neuplatňuje zníženie pokuty podľa § 173 ods. 13 a rozhodnutia podľa § 174 ods. 1. Rozhodnutie v námietkovom konaní je preskúmateľné súdom, pričom žaloba musí byť podaná do 30 dní odo dňa doručenia rozhodnutia. Rozhodnutie úradu v preskúmaní úkonov kontrolovaného v rámci kontroly, ktorým sa kontrolovanému neukladá povinnosť, nie je preskúmateľné súdom.“.

1. Za § 175 sa vkladá § 175a, ktorý vrátane nadpisu znie:

„**§ 175a**

**Konanie o rozklade**

(1) Proti výroku rozhodnutia podľa § 175 ods. 1 písm. d), ktorým bola uložená pokuta, môže kontrolovaný podať rozklad. Rozklad musí byť doručený úradu do 15 dní odo dňa doručenia rozhodnutia, proti ktorému rozklad smeruje. Podanie rozkladu má odkladný účinok do dňa doručenia rozhodnutia o rozklade.

(2) O rozklade rozhoduje predseda úradu na základe návrhu ním ustanovenej osobitnej komisie.

(3) O rozklade proti rozhodnutiu podľa § 175 ods. 1 písm. d) môže úrad rozhodnúť sám, ak rozkladu v plnom rozsahu vyhovie a nie sú dôvody na zastavenie konania podľa odseku 9 a ak sa rozhodnutie netýka viacerých kontrolovaných alebo ak s tým ostatní kontrolovaní súhlasia.

(4) Ak úrad o rozklade podľa odseku 3 nerozhodne, predloží ho spolu s výsledkami doplneného konania a so spisovým materiálom predsedovi úradu najneskôr do 30 dní odo dňa, kedy bol rozklad úradu doručený.

(5) Rozklad musí obsahovať

a) identifikačné údaje osoby, ktorá rozklad podáva,

b) označenie rozhodnutia, proti ktorému smeruje,

c) opis rozhodujúcich skutočností a dôkazy; na dôkazy a opis rozhodujúcich skutočností predložených po uplynutí lehoty na doručenie rozkladu podľa odseku 1 sa neprihliada,

d) návrh na rozhodnutie,

e) podpis osoby, ktorá rozklad podáva alebo osoby oprávnenej za ňu konať.

(6) Rozklad urobený v elektronickej podobe bez autorizácie podľa osobitného predpisu o elektronickej podobe výkonu verejnej moci treba do troch pracovných dní doplniť v listinnej podobe, v elektronickej podobe autorizované podľa osobitného predpisu o elektronickej podobe výkonu verejnej moci, alebo ústne do zápisnice. Na dodatočné doplnenie rozkladu sa nevyzýva.

(7) Ak predseda úradu nariadi ústne pojednávanie, kontrolovaný môže predkladať vyjadrenia a dôkazy len do skončenia ústneho pojednávania.

(8) Predseda úradu je viazaný obsahom podaného rozkladu; to neplatí, ak bolo napadnuté rozhodnutie vydané na základe nedostatočne zisteného skutkového stavu alebo spočíva na nesprávnom právnom posúdení veci a tieto vady odôvodňujú zmenu napadnutého rozhodnutia.

(9) Predseda úradu zastaví konanie o rozklade, ak

a) rozklad nebol podaný oprávnenou osobou podľa odseku 1,

b) rozklad bol doručený po uplynutí lehoty podľa odseku 1,

c) rozklad neobsahuje všetky náležitosti podľa odseku 3,

d) osoba, ktorá rozklad podala, vzala späť podaný rozklad pred vydaním rozhodnutia o rozklade,

e) predseda úradu nie je vecne príslušný rozhodnúť o rozklade,

h) odpadol dôvod konania.

(10) Predseda úradu po preskúmaní rozhodnutia podľa odseku 1 rozhodnutie zruší alebo zmení, ak bolo vydané v rozpore so zákonom. Predseda úradu rozhodnutie podľa odseku 1, ktoré bolo vydané v rozpore so zákonom, zruší a vec vráti na nové prejednanie a rozhodnutie, pokiaľ je to vhodnejšie najmä z dôvodov náležitého zistenia skutkového stavu veci alebo ochrany práv kontrolovaného; úrad je právnym názorom predsedu úradu viazaný. Ak rozhodnutie, ktoré je predmetom preskúmania, bolo vydané v súlade so zákonom, predseda úradu rozklad zamietne a rozhodnutie potvrdí.

(11) Predseda úradu rozhodne o rozklade do 30 dní, vo zvlášť zložitých prípadoch rozhodne najneskôr do 60 dní odo dňa doručenia rozkladu úradom.

(12) Proti rozhodnutiu predsedu úradu o rozklade nemožno podať opravný prostriedok.

(13) Na konanie o rozklade sa primerane použijú ustanovenia § 167 a 170 až 176. Rozhodnutie predsedu úradu o rozklade je preskúmateľné súdom. Žaloba musí byť podaná do 30 dní odo dňa doručenia rozhodnutia o rozklade.“.

1. § 176 vrátane nadpisu znie:

„**§ 176**

**Niektoré ustanovenia o trovách**

(1) Ak tento zákon neustanovuje inak, trovy preskúmania úkonov kontrolovaného, ktoré vznikli úradu, znáša úrad a trovy, ktoré vznikli účastníkom námietkového konania a účastníkom preskúmania úkonov kontrolovaného, znášajú títo účastníci.

(2) Úrad môže účastníkovi námietkového konania, ktorý nemal v námietkovom konaní úspech, uložiť povinnosť nahradiť trovy konania, ktoré vznikli úradu v súvislosti s vypracovaním odborného stanoviska alebo znaleckého posudku. Úrad uloží navrhovateľovi, ktorý podal zjavne nedôvodné námietky alebo vzal späť podané námietky, povinnosť nahradiť trovy konania, ktoré vznikli úradu v súvislosti s vypracovaním odborného stanoviska alebo znaleckého posudku. Úrad uloží kontrolovanému, ktorý vykonal nápravu vo veci podľa § 171 ods. 2 tohto zákona, povinnosť nahradiť trovy konania, ktoré vznikli úradu v súvislosti s vypracovaním odborného stanoviska alebo znaleckého posudku, ak odborník alebo znalec doručí úradu odborné stanovisko alebo znalecký posudok pred vykonaním nápravy vo veci podľa § 171 ods. 2 tohto zákona. O výške náhrady trov konania rozhodne úrad v rozhodnutí o námietkach.“.

1. V § 181 ods. 3 sa za slová „alebo obstarávateľ“ vkladá čiarka a slovo „úrad“.
2. V § 182 ods. 1 písm. a), b), d) a e) sa slová „5% zmluvnej ceny“ nahrádzajú slovami „od 0,1 % do 5 % zmluvnej ceny “.
3. V § 182 ods. 1 písm. c) sa slová „5% súčtu zmluvných cien“ nahrádzajú slovami „od 0,1 % do 5 % súčtu zmluvných cien“.
4. V § 182 ods. 2 písm. b) sa slová „§ 111 ods. 2, § 111a ods. 5, § 117 ods. 10 alebo § 118 ods. 4“ nahrádzajú slovami „§ 108 ods. 6 alebo § 112 ods. 4“.
5. V § 182 ods. 2 písm. h) sa vypúšťajú slová „alebo ods. 7 druhej vety“.
6. V § 182 ods. 2 sa vypúšťajú písmená n) a o).

Doterajšie písmená p) až s) sa označujú ako písmená n) až q).

1. V § 182 ods. 2 písmená n) a o) znejú:

„n) porušil povinnosť podľa § 108 ods. 7,

o) porušil povinnosť podľa § 112 ods. 2,“.

1. V § 182 ods. 3 písm. k) sa slová „§ 170 ods. 1 písm. a) až d)“ nahrádzajú slovami „§ 170 ods. 1 písm. a) až c)“.
2. V § 182 ods. 5 sa slová „2 až 4“ nahrádzajú slovami „1 až 4“.
3. V § 182 sa vypúšťa odsek 7.

Doterajšie odseky 8 až 15 sa označujú ako odseky 7 až 14.

1. V § 182 odsek 7 znie:

„(7) V rozhodnutí o uložení pokuty za porušenie zákona, ktoré bolo identifikované podľa § 175 ods. 1 písm. c) a oznámené kontrolovanému počas verejného obstarávania v čase, kedy mohol podľa § 175 ods. 2 odstrániť protiprávny stav, ale neodstránil ho, úrad uloží verejnému obstarávateľovi alebo obstarávateľovi dvojnásobok pokuty ustanovenej podľa odseku 1 alebo odseku 2. Postup podľa odseku 9 sa neuplatní. Úrad neuloží pokutu, ak verejný obstarávateľ alebo obstarávateľ pred skončením správneho konania vo veci uloženia pokuty odstránil podľa § 175 ods. 2 protiprávny stav.“.

1. V § 182 odsek 9 znie:

„(9) Ak sa konanie o uložení pokuty začína za správny delikt podľa odseku 1 alebo odseku 2, úrad pred vydaním rozhodnutia oznámi účastníkovi konania výšku pokuty, ktorú mu zamýšľa uložiť a informáciu o tom, že ak v lehote do piatich pracovných dní od doručenia tohto oznámenia účastník konania oznámi úradu, že so všetkými porušeniami zákona, ktoré sú predmetom konania súhlasí v plnom rozsahu, pokuta, ktorá by bola inak verejnému obstarávateľovi alebo obstarávateľovi uložená, sa zníži o 50 %. Ak účastník konania v lehote podľa prvej vety písomne oznámi úradu, že v plnom rozsahu, bezpodmienečne a neodvolateľne súhlasí s porušeniami zákona, ktoré sú predmetom konania a zároveň v plnom rozsahu, bezpodmienečne a neodvolateľne súhlasí s tým, že sa dopustil prejednávaných správnych deliktov, uloží úrad v rozhodnutí pokutu zníženú o 50 %. Proti rozhodnutiu o uložení pokuty zníženej o 50 % nemožno podať opravný prostriedok. Rozhodnutie o uložení pokuty zníženej o 50 % nie je preskúmateľné súdom.“.

1. V § 182 ods. 10 sa slová „do 15 dní“ nahrádzajú slovami „do piatich pracovných dní“.
2. V § 182 odsek 11 znie:

„(11) Konanie o uložení pokuty za porušenie zákona možno začať najneskôr do troch rokov odo dňa, keď k porušeniu došlo.“.

1. V § 182 sa za odsek 12 vkladajú nové odseky 13 a 14, ktoré znejú:

„(13) Úrad nezačne konanie o uložení pokuty podľa odsekov 1 a 2 za také porušenie tohto zákona, za ktoré už

1. bola pri výkone kontroly po uzavretí zmluvy orgánom kontroly v protokole podľa § 184x navrhnutá finančná oprava alebo
2. úrad rozhodnutím podľa § 184z ods. 2 uložil povinnosť vrátenia finančnej opravy.

(14) Postupom v súlade s oznámením úradu o výsledku ex ante posúdenia alebo oznámením orgánu kontroly o výsledku predbežnej kontroly sa nemožno dopustiť správneho deliktu.“.

Doterajšie odseky 13 až 15 sa označujú ako odseky 15 až 17.

1. V § 184o ods. 1 v  sa slová „zákazky s nízkou hodnotou“ nahrádzajú slovami „podlimitnej zákazky, pri ktorej nemožno podať námietku“.
2. V § 184q ods. 1 prvá veta znie:

„Ak ide o zákazku, rámcovú dohodu, koncesiu alebo inú zmluvu, na ktorú sa poskytuje prijímateľovi podľa osobitného predpisu74ea) (ďalej len „prijímateľ“) poskytovateľom príspevku alebo poskytovateľom príspevku na finančný nástroj podľa osobitného predpisu74f)(ďalej len „poskytovateľ“) príspevok alebo príspevok na finančný nástroj podľa osobitného predpisu,74g) vykonáva sa predbežná kontrola a kontrola po uzavretí alebo zmene zmluvy, koncesnej zmluvy alebo rámcovej dohody, po ukončení súťaže návrhov, po zadaní zákazky na základe rámcovej dohody, po zadaní zákazky s využitím dynamického nákupného systému, alebo po ukončení postupu inovatívneho partnerstva (ďalej len „kontrola po uzavretí zmluvy“).“.

1. V § 184r ods.1 sa slová „je povinný“ nahrádzajú slovom „môže“.
2. V § 184r ods. 12 sa číslo „40“ nahrádza číslom „30“.
3. V § 184x ods. 4 sa číslo „55“ nahrádza číslom „45“.
4. V § 184x ods. 6 sa slová „prostredníctvom informačného monitorovacieho systému“ nahrádzajú slovami „na webovom sídle úradu“.
5. V § 184y ods. 3 sa za slovo „zistením“ vkladajú slová „orgánu auditu,74o)“.
6. V § 184z odseky 1 a 2 znejú:

„(1) Ak prijímateľ nevráti poskytnutý príspevok alebo jeho časť na základe žiadosti poskytovateľa o vrátenie podľa osobitného predpisu,74q) a dôvodom vrátenia príspevku je porušenie povinností podľa tohto zákona alebo porušenie pravidiel a postupov verejného obstarávania vyplýva z auditného zistenia Európskeho dvora audítorov, Európskej komisie alebo orgánu auditu,74o) a ide o porušenie povinností podľa § 184q ods. 3 písm. a), úrad na základe podnetu poskytovateľa začne správne konanie.

(2) Úrad na základe podnetu podľa odseku 1 rozhodne o vrátení sumy finančnej opravy podľa pravidiel Európskej komisie o určovaní finančných opráv.74n)“.

Poznámka pod čiarou k odkazu 74q znie:

„74q) § 41 zákona č. 121/2022 Z. z.“.

1. V § 185 ods. 2 sa slová „§ 169 ods. 1 až 3“ nahrádzajú slovami „§ 169 ods. 1 písm. b)“.
2. V § 186 sa vypúšťa odsek 1.

Doterajšie odseky 2 až 7 sa označujú ako odseky 1 až 6.

1. Za § 187o sa vkladajú § 187p až 187t, ktoré vrátane nadpisu nad § 187p znejú:

„**Prechodné ustanovenia k úpravám účinným od 1. júla 2024**

**§ 187p**

1. Postup zadávania zákazky a postup zadávania koncesie, pri ktorých bolo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk odoslané na uverejnenie do 30. júna 2024, sa dokončia podľa predpisov účinných do 30. júna 2024.
2. Postup zadávania zákazky preukázateľne začatý do 30. júna 2024, pri ktorom sa podľa predpisov účinných do 30. júna 2024 nevyžadovalo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk, sa dokončí podľa predpisov účinných do 30. júna 2024.
3. Súťaž návrhov, pri ktorej bolo oznámenie o vyhlásení súťaže návrhov odoslané na uverejnenie do 30. júna 2024, sa dokončí podľa predpisov účinných do 30. júna 2024.
4. Zadávanie zákaziek v rámci dynamického nákupného systému, ktoré bolo preukázateľne začaté do 30. júna 2024, sa dokončí podľa predpisov účinných do 30. júna 2024.

**§ 187q**

1. V konaní začatom do 30. júna 2024, sa postupuje podľa predpisov účinných do 30. júna 2024, pričom pri ukladaní pokút sa použije zákon v znení účinnom od 1. júla 2024, ak je to pre páchateľa správneho deliktu priaznivejšie. Na vybavenie žiadosti o nápravu doručenej do 30. júna 2024 sa vzťahujú ustanovenia o revíznych postupoch v znení účinnom do 30. júna 2024.
2. V konaní začatom po 1. júli 2024, ktoré sa vzťahuje na verejné obstarávanie, pri ktorom bolo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk, alebo oznámenie o vyhlásení súťaže návrhov odoslané na uverejnenie do 30. júna 2024, alebo ktoré bolo preukázateľne začaté do 30. júna 2024, ak sa nevyžadovalo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk, sa postupuje podľa predpisov účinných od 1. júla 2024.

**§ 187r**

(1) Pohľadávka štátu, ktorá vznikla na základe právoplatného rozhodnutia úradu o uložení pokuty podľa § 149 ods. 1 písm. a) predpisu účinného do 17. apríla 2016, § 182 ods. 1 písm. a) až c) alebo § 182 ods. 2 písm. a) až q) v období od. 1. januára 2016 do 31. decembra 2021 verejnému obstarávateľovi za správne delikty súvisiace s obstarávaním výstavby alebo nadobudnutím nájomných bytov, nájomných bytových jednotiek a súvisiacej technickej vybavenosti zaniká.

(2) Ustanovenie odseku 1 sa nevzťahuje na pohľadávku štátu, ktorá bola do 31. augusta 2021 úplne splatená. Ak je pohľadávka štátu splatená len sčasti alebo jej splatenie je predmetom splátkového kalendára, zanikne zostatok pohľadávky štátu podľa odseku 1, ktorý nie je splatený do 30. júna 2024.

**§ 187s**

(1) V konaní podľa § 187i rada rozhoduje hlasovaním. Na prijatie rozhodnutia rady je potrebný súhlas nadpolovičnej väčšiny nevylúčených členov prítomných na rokovaní rady. V prípade rovnosti hlasov rozhoduje predseda rady. Ak je predseda rady vylúčený z prejednávania a rozhodovania veci, rozhoduje v prípade rovnosti hlasov podpredseda rady; ak má rada oboch podpredsedov, rozhoduje podpredseda rady, ktorý je vo funkcii podpredsedu rady dlhšie. Ak má rada oboch podpredsedov a predseda rady a služobne starší podpredseda rady sú vylúčení z prejednávania a rozhodovania veci, rozhoduje v prípade rovnosti hlasov druhý podpredseda rady. Ak sú predseda rady a obaja podpredsedovia rady vylúčení z prejednávania a rozhodovania veci, rozhoduje v prípade rovnosti hlasov člen rady menovaný vládou, ktorý je vo funkcii člena rady najdlhšie. Ak má rada len jedného podpredsedu, ktorý je spolu s predsedom rady vylúčený z prejednávania a rozhodovania veci, rozhoduje v prípade rovnosti hlasov člen rady menovaný vládou, ktorý je vo funkcii člena rady najdlhšie.

(2) Ak rada v konaní podľa § 187i začatom do 30. júna 2024 nerozhodla hlasovaním do 30. júna 2024, na hlasovanie rady v tomto konaní sa vzťahuje odsek 1 účinný od 1. júla 2024. Na hlasovanie rady v konaní podľa § 187i začatom po 30. júni 2024 sa vzťahuje odsek 1 účinný od 1. júla 2024.

**§ 187t**

Na vyhotovenie referencií v prípade zákaziek vyhlásených do 30. júna 2024 sa uplatní predpis účinný do 30. júna 2024.“.

1. Za § 190 sa vkladá § 191, ktorý vrátane nadpisu znie:

**„§ 191**

**Zrušovacie ustanovenie účinné od 1. júla 2024**

Zrušuje sa vyhláška Úradu pre verejné obstarávanie č. 367/2023 Z. z., ktorou sa ustanovujú podrobnosti o oznámeniach používaných vo verejnom obstarávaní.“.

1. V celom texte zákona sa slová „revízny postup“ vo všetkých tvaroch nahrádzajú slovami „dohľad nad verejným obstarávaním“ v príslušnom v tvare.

**Čl. II**

Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení zákona č. 357/2015 Z. z., zákona č. 91/2016 Z. z., zákona č. 171/2016 Z. z., zákona č. 315/2016 Z. z., zákona č. 93/2017 Z. z., zákona č. 280/2017 Z. z., zákona č. 112/2018 Z. z., zákona č. 154/2019 Z. z., zákona č. 461/2019 Z. z., zákona č. 128/2020 Z. z., zákona č. 134/2020 Z. z., zákona č. 198/2020 Z. z., zákona č. 202/2021 Z. z., zákona č. 279/2021 Z. z., zákona č. 39/2022 Z. z., zákona č. 64/2022 Z. z., zákona č. 113/2022 Z. z., zákona č. 121/2022 Z. z., zákona č. 198/2022 Z. z. a zákona č. 311/2023 Z. z. sa dopĺňa takto:

§ 25 sa dopĺňa odsekom 11, ktorý znie:

„(11) Na účely podľa osobitného predpisu64aa) sa zmluva považuje za zmluvu s viacerými čiastkovými plneniami.“.

Poznámka pod čiarou k odkazu 64aa znie:

„64aa) § 2 ods. 3 zákona č. 315/2016 Z. z. v znení zákona č. 241/2019 Z. z.“.

**Čl. III**

Zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení zákona č. 311/2023 Z. z. sa mení a dopĺňa takto:

1. V § 3 písm. a) a b) sa za slová „určené na financovanie spoločných programov Slovenskej republiky a Európskej únie“ vkladajú slová „alebo finančné prostriedky poskytované z fondov Európskej únie“.
2. V § 7 ods. 2 písm. c) a ods. 4 písm. c) sa na konci pripájajú tieto slová: „a určuje ich poradie“.
3. V § 10 ods. 7 sa za slová „Riadiaci orgán realizuje platbu prijímateľovi“ vkladajú slová „alebo prijímateľovi príspevku na finančný nástroj“.
4. V § 10 ods. 9 sa za slovo „prijímateľa“ vkladá čiarka a slová „prijímateľa príspevku na finančný nástroj“.
5. § 22 sa dopĺňa odsekom 12, ktorý znie:

„(12) Na účely podľa osobitného predpisu83aa) sa zmluva považuje za zmluvu s viacerými čiastkovými plneniami.“.

Poznámka pod čiarou k odkazu 83aa znie:

„83aa) § 2 ods. 3 zákona č. 315/2016 Z. z. v znení zákona č. 241/2019 Z. z.“.

1. V § 23 ods. 3 druhej vete sa slová „nezapojiť partnerov10) do implementácie aktivít“ nahrádzajú slovami „neuplatniť princíp partnerstva10)pri príprave zámeru národného projektu“.
2. V § 24 odsek 3 znie:

„(3) Poskytovateľ vyzve budúceho žiadateľa zverejnením prostredníctvom informačného monitorovacieho systému podľa [§ 48](https://www.slov-lex.sk/pravne-predpisy/SK/ZZ/2022/121/20220501#paragraf-48) na prípravu a predloženie projektu integrovanej územnej investície alebo projektu integrovanej územnej investície udržateľného mestského rozvoja. Poskytovateľ môže výzvu podľa prvej vety zmeniť. Pri zmene výzvy musia byť dodržané princípy podľa § 2 ods. 2. Informáciu o zmene výzvy vrátane zdôvodnenia tejto zmeny zverejní poskytovateľ prostredníctvom informačného monitorovacieho systému podľa § 48. Na výzvu podľa prvej vety sa primerane vzťahujú ustanovenia § 14 ods. 2, 3, 5 a 7. Ustanovenia § 14 ods. 4 a 6 sa nepoužijú.“.

1. V § 24 ods. 7 prvá veta znie:

„Ak sú splnené podmienky poskytnutia príspevku a poskytovateľ žiadosti v plnom rozsahu vyhovie, poskytovateľ rozhodne o schválení žiadosti zápisom v spise; ustanovenia § 16 ods. 8 až 10 a § 22 ods. 4 písm. a) a b) sa nepoužijú, ustanovenia § 22 ods. 3 a 4 písm. c) a d) sa použijú primerane.“.

1. V § 24 ods. 8 druhej vete sa na konci bodka nahrádza bodkočiarkou a pripájajú sa tieto slová: „poradie žiadostí sa určuje podľa času schválenia jednotlivej žiadosti podľa § 7 ods. 2 písm. c) alebo § 7 ods. 4 písm. c).“.
2. § 24 sa dopĺňa odsekom 9, ktorý znie:

„(9) Na konanie o zmene rozhodnutia o neschválení žiadosti sa primerane použijú ustanovenia § 18 ods. 1 písm. a), b) a d) a ods. 2, 5 a 7; ostatné ustanovenia § 18 sa nepoužijú. Poskytovateľ je pri rozhodovaní o zmene rozhodnutia o neschválení žiadosti viazaný dodržaním poradia žiadosti podľa odseku 8. Ak poskytovateľ zmení rozhodnutie o neschválení žiadosti tak, že žiadosti v plnom rozsahu vyhovie, rozhodnutie o zmene rozhodnutia o neschválení žiadosti sa vyhotoví podľa odseku 7.“.

1. V § 35 odsek 2 znie:

„(2) Ak suma príspevku alebo jeho časti, ktorá sa má vrátiť, nepresiahne bez úrokov 100 eur, tento príspevok alebo jeho časť poskytovateľ neuplatňuje a nevymáha; pre projekty v rámci programu Interact a programy cezhraničnej spolupráce podľa § 27 poskytovateľ neuplatňuje a nevymáha sumu prostriedkov Európskej únie, ktorá v danom účtovnom roku nepresiahne bez úrokov 250 eur; v takom prípade poskytovateľ neuplatňuje a nevymáha ani príslušnú sumu prostriedkov štátneho rozpočtu Slovenskej republiky, ak táto nepresiahne 100 eur.“.

1. V § 38 sa za odsek 2 vkladá nový odsek 3, ktorý znie:

„(3) Ak má prijímateľ alebo partner sídlo alebo miesto podnikania mimo územia Slovenskej republiky, nie je účtovnou jednotkou podľa osobitného predpisu110) a vedie účtovníctvo týkajúce sa projektu alebo operácie podľa právneho poriadku štátu, na území ktorého má sídlo alebo miesto podnikania, ustanovenia odsekov 1 a 2 sa nepoužijú.“.

Doterajšie odseky 3 a 4 sa označujú ako odseky 4 a 5.

1. V § 38 ods. 4 sa slová „odseku 1“ nahrádzajú slovami „odsekov 1 a 3“.
2. V § 41 ods. 1 sa slová „verejného obstarávania,*122)* ktoré malo alebo mohlo mať vplyv na výsledok verejného obstarávania“ nahrádzajú slovami „verejného obstarávania*122)* alebo obstarávania, ktoré malo alebo mohlo mať vplyv na výsledok verejného obstarávania alebo obstarávania“.
3. V § 41 sa za odsek 1 vkladá nový odsek 2, ktorý znie:

„(2) Poskytovateľ prostredníctvom žiadosti o vrátenie vyzve prijímateľa vrátiť poskytnutý príspevok alebo jeho časť vzťahujúci sa na predmet zákazky, ak Úrad pre verejné obstarávanie plní úlohy sprostredkovateľského orgánu a na základe vlastného podnetu

1. nezistí porušenie pravidiel a postupov verejného obstarávania[122)](https://www.epi.sk/zz/2022-121#f5493989) alebo obstarávania, ktoré malo alebo mohlo mať vplyv na výsledok verejného obstarávania alebo obstarávania a Európsky dvor audítorov, Európska komisia alebo orgán auditu zistí porušenie pravidiel a postupov verejného obstarávania alebo obstarávania,
2. zistí porušenie pravidiel a postupov verejného obstarávania[122)](https://www.epi.sk/zz/2022-121#f5493989)  alebo obstarávania, ktoré malo alebo mohlo mať vplyv na výsledok verejného obstarávania alebo obstarávania a navrhne inú percentuálnu sadzbu finančnej opravy ako bola uvedená v záveroch auditných zistení Európskeho dvora audítorov, Európskej komisie alebo orgánu auditu, alebo
3. nevykoná kontrolu podľa osobitného predpisu122a) a Európsky dvor audítorov, Európska komisia alebo orgán auditu zistí porušenie pravidiel a postupov verejného obstarávania alebo obstarávania.“.

 Doterajšie odseky 2 a 3 sa označujú ako odseky 3 a 4.

Poznámka pod čiarou k odkazu 122a znie:

 „122a) § 184q zákona č. 343/2015 Z. z. v znení zákona č. 121/2022 Z. z.“.

1. V § 41 odsek 3 znie:

„(3) Ak prijímateľ nevráti poskytnutý príspevok alebo jeho časť na základe žiadosti o vrátenie podľa odseku 1 alebo odseku 2 a dôvodom na vrátenie príspevku alebo jeho časti je porušenie podľa osobitného predpisu,123) poskytovateľ je povinný podať podnet na Úrad pre verejné obstarávanie123a) do 90 dní odo dňa márneho uplynutia lehoty na vrátenie poskytnutého príspevku alebo jeho časti uvedenej v žiadosti o vrátenie. Úrad pre verejné obstarávanie postupuje podľa osobitného predpisu;125) úroky z omeškania[126)](https://www.epi.sk/zz/2022-121#f5493993) sa uplatňujú odo dňa vykonateľnosti rozhodnutia Úradu pre verejné obstarávanie.[125)](https://www.epi.sk/zz/2022-121#f5493991)“.

Poznámky pod čiarou k odkazom 123a a 125 znejú:

„123a) § 184z zákona č. 343/2015 Z. z. v znení zákona č. 121/2022 Z. z.

§ 184aa zákona č. 343/2015 Z. z. v znení zákona č. 121/2022 Z. z.
125) § 184z ods. 2 zákona č. 343/2015 Z. z. v znení zákona č. 121/2022 Z. z.

§ 184aa zákona č. 343/2015 Z. z. v znení zákona č. 121/2022 Z. z.“.

1. V § 43 ods. 1, § 44 ods. 5 písm. a) a § 50 ods. 1 sa slová „§ 41 ods. 2“ nahrádzajú slovami „§ 41 ods. 3“.
2. V § 44 ods. 5 písm. a) sa za slová „ods. 1“ vkladajú slová „a 2“.
3. V § 46 ods. 5 tretia veta znie: „**Údaje podľa druhej vety zašle orgán podľa tohto zákona bezodkladne v elektronickej podobe Generálnej prokuratúre Slovenskej republiky prostredníctvom informačného monitorovacieho systému; v prípade jeho nedostupnosti iným spôsobom určeným riadiacim orgánom v spolupráci s Generálnou prokuratúrou Slovenskej republiky.“.**

Poznámka pod čiarou k odkazu 146a znie:

„146a) § 10 ods. 11 zákona č. 305/2013 Z. z. “.

1. V § 46 ods. 5 sa vypúšťa posledná veta.
2. Za § 51 sa vkladá § 52, ktorý vrátane nadpisu znie:

„**§ 52**

**Prechodné ustanovenie k úpravám účinným od 1. júla 2024**

Výzva poskytovateľa vyhlásená podľa § 24 ods. 3 zákona účinného do 30. júna 2024 sa považuje za výzvu podľa § 24 ods. 3 vyhlásenú podľa zákona účinného od 1. júla 2024“.

**Čl. IV**

Tento zákon nadobúda účinnosť 1. júla 2024.